Տուրիստական գործակալություն

[մինի| [Փարիզում *Allamanda Voyages* տուրիստական գործակալություն ]]
[մինի| Տուրիստական գործակալություն [Ռիո դե Ժանեյրոյում, Բրազիլիա]]
[մինի| Տուրիստական գործակալություն [Թայվանում]]
**Տուրիստական գործակալություն,** մասնավոր կամ հանրային ծառայություն, որը տրամադրում է ճանապարհորդության և զբոսաշրջության հետ կապված ծառայություններ լայն հանրությանը՝ յուրաքանչյուր ուղղության համար առաջարկելով տարբեր տեսակի ճամփորդական փաթեթներ: Տուրիստական գործակալությունները կարող են նաև ծառայել որպես ընդհանուր վաճառքի գործակալ ավիաընկերությունների համար, որոնք գրասենյակներ չունեն կոնկրետ տարածաշրջանում: Տուրիստական գործակալության հիմնական գործառույթն է տրամադրել ճանապարհորդության հետ կապված ծառայություններ: Նրանք նաև կոչվում են ճանապարհորդական խորհրդատուներ:

## Բիզնես մոդել
Տուրիստական գործակալությունները հաճախ միջնորդավճարներ և այլ արտոնություններ են ստանում։ Հյուրանոցների սեփականատերերը սովորաբար ավելի բարձր միջնորդավճար են վճարում տուրիստական գործակալություններին, մինչդեռ ավիաընկերությունները սովորաբար միջնորդավճար չեն վճարում։ Հաճախորդները սովորաբար տեղյակ չեն լինում, թե որքան է տուրիստական գործակալը վաստակում միջնորդավճարներից։ 2016 թվականին ԱՄՆ-ում 1193 տուրիստական գործակալությունների շրջանում անցկացված հարցումը ցույց է տվել, որ միջինում նրանց ընդհանուր եկամուտների 78%-ը գոյացել է միջնորդավճարներից։

## Գործակալությունների տեսակներ
Տուրիստական գործակալությունները կարող են լինել *բազմազգ ընկերություններ*: Նրանք կարող են լինել նաև միջին չափի կազմակերպություններ, կամ կարող են լինել անկախ, փոքր ընկերություններ: Նրանք կարող են լինել սահմանափակ պատասխանատվությամբ ընկերություն կամ բացվել անհատ ձեռներեցի կողմից:

### Գործունեություն
Տուրիստական գործակալը կարող է աշխատել տուրիստական գործակալությունում կամ ֆրիլանս։

Թեև ճանապարհորդությունների մեծ մասը այժմ առցանց է ամրագրվում, գործակալները մասնագիտանում են այնպիսի շուկաներում, ինչպիսիք են կորպորատիվ ճանապարհորդությունները, շքեղ ճանապարհորդությունները, նավարկությունները, բարդ ճանապարհորդությունները և մասնագիտացված ճամփորդությունները։ Տուրիստական գործակալությունների համար նախատեսված այլ շուկաներն են  հաշմանդամություն ունեցող անձանց համար ճանապարհորդությունները, 60 տարեկանից բարձր անձանց համար ճանապարհորդությունները, ԼԳԲՏ զբոսաշրջությունը կամ որոշակի խմբի համար նախատեսված ճանապարհորդություն, որը զբաղվում է կոնկրետ գործունեությամբ, օրինակ՝ սպորտով։

Շատ տուրիստական գործակալություններ ծախսերը նվազեցնելու համար այժմ ֆրիլանս են աշխատում: Գործակալությունները կարող են հանդես գալ որպես «ճանապարհորդության խորհրդատուներ», և մասնագիտանալ այնպիսի թեմաներով, ինչպիսիք են ծովային զբոսաշրջությունը կամ մշակութային զբոսաշրջությունը։ Շատ գործակալություններ նախընտրում են «ճանապարհորդության խորհրդատու» տերմինը «ճանապարհորդության գործակալ» տերմինի փոխարեն։

## Պատմություն
1758 թվականին Cox & Kings-ը դարձել է ժամանակակից պատմության առաջին տուրիստական գործակալությունը։

1840 թվականին Պորտուում Բեռնարդո Աբրեուն ստեղծել է Abreu Agency-ն, որը դարձավ լայն հանրության համար հասանելի առաջին գործակալությունը:

1841 թվականին բապտիստ քարոզիչ Թոմաս Կուկը, ով կարծում էր որ ալկոհոլն է մեղավոր սոցիալական խնդիրների համար, համաձայնություն է ձեռք բերել Միդլենդի երկաթուղու հետ և միջնորդավճարի դիմաց կազմակերպել է իր 500 հետևորդների տեղափոխումը Լեսթեր Քեմփբել փողոցի երկաթուղային կայարանից Լաֆբորոյում տեղի ունեցող հանրահավաք։ Նա ստեղծել է Thomas Cook & Son գործակալությունը, որը հետագայում վերանվանվել է The Thomas Cook Group: Այն սնանկ է ճանաչվել և լուծարվել 2019 թվականին։

1871 թվականին Միացյալ Թագավորությունում հիմնադրվել է Dean and Dawson գործակալությունը։ 1950-ականներին այն ձեռք է բերվել Թոմաս Կուկի կողմից։

1870 թվականին Միացյալ Թագավորությունում հիմնադրվել է պոլիտեխնիկական զբոսաշրջային ասոցիացիան։

1887 թվականին Ուոլթեր Թ. Բրաունելը հիմնել է Brownell Travel-ը՝ Միացյալ Նահանգներում առաջին տուրիստական գործակալությունը։

1895 թվականին Ալֆրեդ Կ Բալդուիը հիմնադրել է Baldwins Travel-ը։ Բալդուինսը սկսեց վաճառել երկաթուղու տոմսեր։

1905 թվականին բացվել է Ճապոնիայի առաջին տուրիստական գործակալությունը՝ Nippon Travel Agency-ն։

1923 թվականին Կ.Պ. Չենը ստեղծել է China Travel Service- ը՝ Չինաստանում առաջին տուրիստական գործակալությունը։

1929 թվականին Խորհրդային Միությունում ձևավորվեց առաջին պաշտոնական պետական տուրիստական գործակալությունը՝ Ինտուրիստը։

1951 թվականին Helloworld Travel-ը դարձել է Ավստրալիայի առաջին տուրիստական գործակալություններից մեկը:

1989 թվականին Mode Tour-ը դարձել է առաջին տուրիստական գործակալությունը Հարավային Կորեայում։

1994 թվականին ստեղծվել է հյուրանոցների առաջին առցանց գրացուցակը՝ Travelweb.com-ը։

1995-ին Internet Travel Network-ը վաճառել է առաջին ավիատոմսը առցանց ավիատոմսը

1996 թվականի հոկտեմբերին Microsoft-ի կողմից  ֆինանսավորող Expedia.com-ը դարձել է առաջին առցանց տուրիստական գործակալությունը։

1998 թվականին Միացյալ Թագավորությունում հիմնադրվել է Lastminute.com-ը։

2008 թվականին ստեղծվել է Airbnb-ն։

2021 թվականին 1895 թվականին հիմնադրված Baldwins Travel Group տուրիստական գործակալությունը գնվել է Inc & Co-ի կողմից։

## Ծանոթագրություններ

Կատեգորիա:Գործակալություններ
Կատեգորիա:Զբոսաշրջության տեսակներ
Կատեգորիա:Զբոսաշրջություն